Gouestlet ez eus un  diskouezadeg vras dan enbroañ e Naoned, eus ar Brezel Bed Kentañ betek bremañ. Emañ o kemer harp war un difrae divoutin ha dibar kroget abaoe 2008. Dastumet ez eus bet kantadoù ha kantadoù a draoù digant Naonediz a orin estren, o diskennidi pe o familh gant kevredigezhioù a gemer perzh en afer. Filmet ez eus bet testenioù eus an dud-se evit mirout ur roudenn bennak eus o istor. Diwarno e vez kinniget nav hent buhez o skeudennaouiñ ar gwagennoù enbroañ a zo bet e Naoned a-choude ur chantved bennak. Ha drezo e  vo roet da gompren ar pezh o deus bevet an enbroidi-se dre demoù liesseurt: ar beajoù, al labour, al lojeiz, an enframmañ hag al liammoù bet dalchet gant o sevenadur orin.